তাকরিরে তিরমিযী
তাকরিরে তিরমিযী (উর্দু: تقریر ترمذی‎‎) পাকিস্তানি মুহাদ্দিস তাকি উসমানির উর্দু ভাষায় রচিত সুনান আত-তিরমিজীর একটি ব্যাখ্যাগ্রন্থ। এটি দরসে তিরমিযীর সম্পূরক গ্রন্থ। এটি মূলত দারুল উলুম করাচিতে সুনান আত তিরমিযীর শিক্ষক হিসেবে তার দেওয়া বক্তৃতা সমূহের সংকলন, যা ১৯৯৯ সালে ২ খণ্ডে প্রকাশিত হয়। প্রথম খণ্ডে ক্রয়-বিক্রয়ের আধুনিক সমস্যাগুলো পুঙ্খানুপুঙ্খভাবে আলোচনা করা হয়েছে। এর পৃষ্ঠা সংখ্যা ৩৭২। দ্বিতীয় খণ্ডে কিতাব আল-দিয়াত, আল-হুদূদ, আল-সাইদ এবং আল-আদাহী, আল-নাজার এবং আল-ইমান, আল-সির, ফাযায়েল আল-জিহাদ এবং পোশাক সম্পর্কিত অধ্যায়গুলো বর্ণনা করা হয়েছে। এই খণ্ডের পৃষ্ঠাসংখ্যা ৪০২।